2. 2007 m. balandžio 24 d. Europos Parlamento rezoliucija su pastabomis, sudarančiomis neatskiriamą sprendimo dėl 2005 finansinių metų Europos Sąjungos bendrojo biudžeto įvykdymo patvirtinimo dalį, I skirsnis - Europos Parlamentas (C6-0465/2006 - 2006/2071(DEC))



Oficialusis leidinys 074 E , 20/03/2008 p. 0321 - 0336



2. 2007 m. balandžio 24 d. Europos Parlamento rezoliucija su pastabomis, sudarančiomis neatskiriamą sprendimo dėl 2005 finansinių metų Europos Sąjungos bendrojo biudžeto įvykdymo patvirtinimo dalį, I skirsnis - Europos Parlamentas (C6-0465/2006 — 2006/2071(DEC)) Europos Parlamentas, - atsižvelgdamas į 2005 finansinių metų Europos Sąjungos bendrąjį biudžetą [1], - atsižvelgdamas į 2005 finansinių metų Europos Bendrijų galutines metines ataskaitas (I tomas), ((SEC(2006)0915 — C6-0465/2006) [2], - atsižvelgdamas į 2005 finansinių metų biudžeto ir finansų valdymo ataskaitą, I skirsnis - Europos Parlamentas [3], - atsižvelgdamas į vidaus auditoriaus 2005 m. metinę ataskaitą, - atsižvelgdamas į Audito Rūmų 2005 finansinių metų metinę biudžeto vykdymo ataskaitą kartu su audituotų institucijų atsakymais [4], - atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą [5], - atsižvelgdamas į EB sutarties 272 straipsnio 10 dalį ir 275 straipsnį bei Euratomo sutarties 179a straipsnį, - atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [6], ypač į jo 145, 146 ir 147 straipsnius, - atsižvelgdamas į Europos Parlamento biudžeto vykdymo vidaus taisyklių 13 straipsnį [7], - atsižvelgdamas į Finansinio reglamento 147 straipsnio 1 dalį, pagal kurią visos Europos bendrijos institucijos turi imtis deramų priemonių dėl pastabų, pateiktų kartu su Europos Parlamento sprendimu dėl biudžeto įvykdymo patvirtinimo, - atsižvelgdamas į Darbo tvarkos taisyklių 71 straipsnį, 74 straipsnio 3 dalį ir V priedą, - atsižvelgdamas į Biudžeto kontrolės komiteto pranešimą (A6-0094/2007), A. kadangi Audito Rūmai nenustatė esminių pažeidimų (10.4 punktas), B. kadangi Audito Rūmai atkreipė dėmesį į nuolatinius priežiūros ir kontrolės sistemų trūkumus (10.5-10.10 punktai), C. kadangi Parlamentas savo atsakymuose išdėstė priemones, kurių reikia imtis siekiant ištaisyti Audito Rūmų nustatytus trūkumus, D. kadangi 2002 m. spalio 23 d. buvo pakeistos Parlamento darbo tvarkos taisyklės, siekiant, kad biudžeto įvykdymo patvirtinimas būtų suteikiamas Pirmininkui, o ne generaliniam sekretoriui, E. kadangi būtina toliau vykdyti 2006 m. rugsėjo 26 d. Parlamento rezoliuciją dėl 2004 finansinių metų biudžeto įvykdymo patvirtinimo [8] ir įvertinti šios rezoliucijos rekomendacijų įgyvendinimą, F. kadangi, laikantis Tarybos 2005 m. liepos 19 d. susitarimo, 2005 m. rugsėjo 28 d. Europos Parlamento narių statutas [9] įsigalios pirmąją Parlamento kadencijos, prasidėsiančios 2009 m., dieną, G. kadangi 2006 m. rugsėjo 25 d. biuras priėmė Europos Parlamento narių padėjėjų kodeksą [10], Europos Parlamento ataskaitos, kuriose ypatingas dėmesys skiriamas pastatų politikai 1. pažymi, kad 2005 m. Parlamentas gavo 112393557 EUR pajamų (2004 m. šios pajamos sudarė 117409824 EUR); 2. atkreipia dėmesį į Parlamento 2005 finansinių metų sąskaitų uždarymo metu pateiktus skaičius: (EUR) | Asignavimų panaudojimas | 2005 finansinių metų asignavimai | Asignavimai, perkelti iš 2004 finansinių metų | 2005 m. asignavimai | Asignavimai iš asignuotųjų pajamų | Finansinio reglamento 9 straipsnio 1 ir 4 dalys | Numatyti asignavimai | 1264024722 (100 %) | 31412881 (100 %) | 281461344 (100 %) | Prisiimti įsipareigojimai | 1249096468 (98,82 %) | | - | Atlikti mokėjimai | 941932832 (75,40 %) | 29679028 (94,48 %) | 259853230 (92,32 %) | Į 2006 m. perkelti asignavimai | | | | Finansinio reglamento 9 straipsnio 1 ir 2 dalys | 307163636 | | | Finansinio reglamento 1, 2 ir 5 dalys | 200000 | | | Panaikinti asignavimai | 14728254 | - | 21608114 (7,68 %) | 2005 m. gruodžio 31 d. balansas: 1520822777 | 3. atkreipia dėmesį į tai, kad 2005 m. buvo panaudota 98,82 proc. asignavimų, pervestų į Parlamento biudžetą, o asignavimų panaikinimas siekė 1,18 proc. ir, kaip ir ankstesniais metais, pasiektas labai aukštas biudžeto įvykdymo lygis; 4. vis dėlto primena, kad minėtasis aukštas įvykdymo lygis pasiektas iš dalies dėl to, kad nuo 1992 m. nusistovėjo kaupiamųjų perkėlimų praktika siekiant perkelti metų pabaigoje likusius asignavimus į eilutes pastatams, ypač avansiniams kapitalo mokėjimams, nes taip mažinami būsimi palūkanų mokėjimai; atsižvelgiant į tai, pasinaudojus kaupiamuoju perkėlimu 2005 m. pabaigoje, gauta 124144556 EUR (maždaug 10 proc. asignavimų); iš šios sumos: - 75,7 milijonų EUR panaudota Winstono Churchillio (WIC) ir Salvadoro de Madriagos (SDM) pastatams Strasbūre pirkti, - 46,2 milijonų EUR perkelta ankstyvam metinės nuomos už D4 ir D5 pastatus Briuselyje išmokėjimui, - ir 2,3 milijonų EUR numatyta "Europos namams" Valetoje; be to, įprasto pervedimo būdu, Parlamentas - kartu su Komisija - įsigijo "Europos namus" Kopenhagoje (10,6 mln. EUR) ir Hagoje (7,4 mln. EUR); 5. primena atitinkamoms institucijoms savo sprendimą, kad periodiniai mokėjimai už įsigytus pastatus turėtų tapti bendros biudžeto strategijos formavimo dalimi [11]; todėl kritikuoja atitinkamas institucijas už tai, kad nuolat nepakankamai aiškiai biudžete atspindima Parlamento pastatų politika, susijusi su būsimais pirkimais (biudžeto nekilnojamao turto įsigijimo eilutėje pateikiami tik simboliniai įrašai dėl 2005, 2006 ir 2007 metų); 6. dar kartą pakartoja reikalavimą pakeisti Europos Parlamento biudžeto vykdymo vidaus taisyklių 16 straipsnį siekiant, kad Biudžeto komitetas turėtų duoti savo sutikimą įgyvendinti nekilnojamojo turto projektus, turinčius didelį finansinį poveikį biudžetui; 7. dar kartą ragina biudžeto valdymo instituciją pateikti biudžeto prognozes siekiant užtikrinti, kad sumos, įrašytos biudžeto projekte, atspindėtų realius įvairių Parlamento politikos krypčių poreikius; ragina pareigūnus, kuriems perduoti įgaliojimai, savo metų veiklos ataskaitose aiškiai nurodyti gautus metinius asignavimus, prisiimtus įsipareigojimus, atliktus mokėjimus ir nepanaudotas sumas; be to, ragina pareigūnus, kuriems perduoti įgaliojimai, išdėstyti priežastis (kas jau tam tikru mastu ir daroma), dėl kurių ne visi biudžeto asignavimai buvo panaudoti; 8. yra informuotas apie tai, kad Audito Rūmai artimiausiu metu paskelbs specialią ataskaitą ES institucijų pastatų politikos klausimu; ragina, kad atsakingas Parlamento komitetas, remdamasis šia specialia ataskaita, parengtų pranešimą savo iniciatyva; taip pat mano, kad minėtasis komitetas, nusprendęs savo iniciatyva rengti pranešimą, susijusį su bet kokia specialia Audito Rūmų ataskaita, turėtų turėti teisę tokius pranešimus rengti be išankstinio leidimo ir viršyti tokio pobūdžio pranešimams nustatytą kvotą; 9. apgailestauja, kad biudžeto eilutėje, skirtoje Europos Parlamento informacijos biurams, lėšos lieka nediferencijuotos, ir išreiškia pageidavimą, kad būtų iš naujo įvertinta visų informacijos biurų pažangioji patirtis, atsižvelgiant į sąnaudų ir gautos naudos santykį; Audito Rūmų komentarai dėl 2005 finansinių metų biudžeto 10. džiaugiasi, kad Audito Rūmai nenustatė esminių pažeidimų (10.4 punktas); 11. atkreipia dėmesį į Audito Rūmų pastabas, susijusias su naujomis taikomosiomis kompiuterinėmis programomis, skirtomis darbuotojų atlyginimams skaičiuoti, taip pat į atitinkamos Parlamento tarnybos atsakymą, kuriame pabrėžia, kad sisteminga ex-post kontrolė vykdoma nuo 2006 m. kovo mėn.; 12. sutinka su Audito Rūmų kritika dėl vienkartinių išmokų darbuotojų komandiruotėms į tris įprastines darbo vietas; vis dėlto pripažįsta, kad Parlamento administracija siekė reglamentavimo sistemos ir konkrečių institucijos darbo sąlygų reikalavimų pusiausvyros; prašo Audito Rūmus stebėti vienkartinių išmokų sistemą ir, nustačius netinkamą naudojimą, perspėti biudžeto įvykdymą patvirtinančią instituciją; 13. atkreipia dėmesį į tai, kad Audito Rūmai nurodė priežiūros ir kontrolės sistemos trūkumus (10.9 punktas), susijusius su išmokų Europos Parlamento nariams mokėjimu; mano, kad reikia susirūpinti, jog apie 2006 m. vidurį tik 54 proc. paslaugų teikėjų ir 29 proc. mokančių tarpininkų pateikė sąskaitas, susijusias su laikotarpiu nuo 2004 m. liepos mėnesio iki 2005 m. birželio mėnesio imtinai; pastebi, kad Parlamento narių padėjėjų išmokų auditas bus baigtas laiku, atsižvelgiant į 2006 m. biudžeto įvykdymo patvirtinimo procedūrą; Vidaus auditoriaus metinė ataskaita 14. pabrėžia, kad 2005 m. vidaus audito tarnyba parengė 7 ataskaitas: vidaus auditoriaus metinę ataskaitą, tolesnių veiksmų, susijusių su generalinių direktoratų vidaus kontrolės sistemos patikrinimu, audito ataskaitą, viešųjų pirkimų procedūrų ir dviejų Parlamento informacijos biurų audito ataskaitas (ši tarnyba taip pat priėmė dvi ataskaitas dėl Europos ombudsmeno); 15. džiaugiasi, kad vidaus auditorius ne tik pasirengęs padėti Parlamento biudžeto įvykdymo patvirtinimo pranešimo rengėjui, bet ir oficialiai pateikti (pirmą kartą asmeniškai) savo 2005 m. metinės ataskaitos išvadas Biudžeto kontrolės komitetui, tokiu būdu įrodydamas, kad auditoriaus ataskaita - tai ne tik vidaus valdymo priemonė, bet ir svarbi metinio biudžeto įvykdymo patvirtinimo gairė; 16. pabrėžia, kad auditais patvirtinta, jog institucija vis dar perėjimo tarp dviejų iš esmės skirtingų vidaus kontrolės sampratų etape ir reikės daugiau laiko visiškam vidaus kontrolės sistemos (VKS) įgyvendinimui visuose departamentuose; 17. džiaugiasi, kad vidaus auditorius savo 2005 m. darbe didžiausią dėmesį skyrė viešųjų pirkimų procedūroms ir tolesniems veiksmams, susijusiems su sutartais veiksmų planais, parengtais atsižvelgiant į 2003 ir 2004 m. VKS patikrinimus; 18. viešųjų pirkimų srityje atkreipia dėmesį į šiuos dalykus: - būtina gauti tinkamą pagrindimą, kad konkursas atitiks pagrindinius poreikius, bus teisėtas, taupus ir skaidrus, - turėtų būti pateikiami aiškūs ir išsamūs konkurso dokumentai, - turėtų būti nustatyti tinkami atmetimo, atrankos ir laimėtojo išrinkimo kriterijai, - bendraujant su konkurso dalyviais, būtina užtikrinti savalaikiškumą, vienodą požiūrį į dalyvius ir skaidrumą, - organizacinis komitetas turėtų užtikrinti, kad priimami sprendimai būtų skaidrūs ir nuoseklūs, - paraiškų vertinimas turėtų būti pagrįstas paskelbtais kriterijais, - pasirašant sutartis, būtina užtikrinti kiekvienos operacijos audito seką, - sutarčių nuostatos turėtų atitikti konkurso sąlygas, - siekiant šių tikslų, jau pradiniame kritiniame viešųjų pirkimų etape būtina užtikrinti reikiamą kontrolę, - būtina padidinti biudžetinių įsipareigojimų dėl viešųjų pirkimų ex-ante patikrinimo veiksmingumą; 19. prašo, kad Audito Rūmų vėliausiai 2008 m. finansiniais metais įvertintų, kaip buvo įgyvendinti nurodyti tikslai, susiję su viešųjų pirkimų sutarčių sudarymo klausimu; 20. dar kartą pakartoja, kad pareigūnų, kuriems perduoti įgaliojimai, pradėta taikyti VKS turi patikrinti tokius dalykus: atitiktį taikomiems įstatymams, taisyklėms ir praktikai, valdymo informacijos ir įrašų patikimumą ir operacijų taupumą, efektyvumą ir veiksmingumą; 21. dar kartą primena, kad įgaliotieji pareigūnai turi laikytis 22 minimalių standartų, kad būtų pasiekti kontrolės tikslai; šiuos standartus galima suskirstyti į penkis skyrius: kontrolės aplinka, vykdymas ir rizikos valdymas, informacija ir komunikacija, kontrolės veikla ir stebėsena (auditas ir įvertinimas); 22. vidaus kontrolės sistemos (VKS) srityje pabrėžia, kad (vidaus kontrolės tarnyba 2003 ir 2004 m. sutarė su leidimus duodančiais departamentais dėl 454 veiksmų ir vykdė tolesnes procedūras, siekdama nustatyti, ar šie veiksmai tinkamai atlikti; šiuo metu jau 341 veiksmas patvirtintas): - iš 37 kompiuterinės sistemos, skirtos biudžeto operacijoms valdyti, tikrinimo veiksmų tik 3 dar nebuvo įvykdyti 2005 m. pabaigoje, o dar 9 iš šių veiksmų buvo iš dalies įvykdyti, - iš 304 atitikties minimaliems vidaus kontrolės standartams ir kontrolės tikslams tikrinimo veiksmų 150 buvo visiškai atlikti, 86 - iš dalies atlikti ir 68 veiksmų departamentai dar nebuvo pradėję vykdyti, - dėl visų kitų veiksmų, kurie dar nebuvo iki galo įvykdyti, vidaus audito tarnyba susitarė su leidimus duodančiais departamentais dėl persvarstyto tvarkaraščio, kurio ji laikysis 2007 m.; 23. apgailestauja, kad Parlamento narių padėjėjų išmokų auditas neparengtas laiku, atsižvelgiant į 2005 m. biudžeto įvykdymo patvirtinimo procedūrą; ragina atsakingą Parlamento komitetą vėlesniame etape deramai atsižvelgti į šio audito išvadas; Europos Parlamento finansų valdymas 24. pažymi, kad finansų valdymo analizė, pateikiama kartu su 2005 m. ataskaitomis, - tai naudinga esminių finansinių įvykių, vykusių apžvelgiamais metais, suvestinė; 25. atkreipia dėmesį į tai, kad Parlamento 2005 m. vykdymo veikla vis dar buvo susijusi su naujų finansinio reglamento reikalavimų derinimu, naujų kontrolės sistemų, metodikų ir darbo metodų nustatymu, mokymo programų rengimu ir naujų atsakomybės ribų nustatymu; 26. pabrėžia, kad pradinė naujojo finansinio reglamento sąlygų taikymo tokioje institucijoje, kaip Parlamentas, turinčioje valdyti administracinį biudžetą, patirtis kai kuriais atvejais rodo, kad nustatytos labai sudėtingos sistemos ir finansinės grandinės; 27. pažymi, kad kai kurie generaliniai direktoratai ir toliau laikosi nuomonės, jog dėl tam tikrų finansinio reglamento nuostatų ir jo įgyvendinimo taisyklių visas vidaus kontrolės procesas taps pernelyg biurokratinis ir bus nereikalinga našta visam valdymui; 28. atkreipia dėmesį į tai, kad ankstesniame Finansų kontrolės direktorate 18 personalo narių (iš visų 20 darbuotojų) turėjo kontrolės pareigų, o atsižvelgiant į naują struktūrą, kurią pradedama taikyti pagal naująjį finansinį reglamentą, šios užduotys paskirtos 44 įvairių generalinių direktoratų darbuotojams; be to, šias užduotis vykdys ir 10 auditorių (iš bendro 12 darbuotojų skaičiaus), dirbančių vidaus audito tarnyboje; 29. dar kartą patvirtina požiūrį, išreikštą savo 2006 m. rugsėjo 26 d., 2005 m. balandžio 12 d. [12], 2004 m. balandžio 21 d. [13] ir 2003 m. balandžio 8 d. [14] rezoliucijose, kad biudžeto įvykdymo patvirtinimo procedūra turėtų apimti ne tik Parlamento generalinio sekretoriaus ir administracijos valdymo veiklą, bet ir sprendimus, kuriuos priėmė Parlamento valdymo organai, t. y. jo Pirmininkas, biuras ir pirmininkų sueiga; 30. pabrėžia, kad Parlamentas suteikia biudžeto įvykdymo patvirtinimą ne generaliniam sekretoriui, o Pirmininkui, kadangi ne pareigūnai, o išrinkti Parlamento nariai iš esmės yra politiškai atsakingi už biudžeto parengimą ir įgyvendinimą; taigi kviečia Pirmininką ir už biudžeto kontrolę atsakingą Pirmininko pavaduotoją prireikus dalyvauti būsimuose Biudžeto kontrolės komiteto posėdžiuose ir susitarti su komitetu dėl tinkamų bendrų sąlygų siekiant našaus politinio dialogo biudžeto įvykdymo patvirtinimo procedūros metu; 31. palankiai vertina faktą, kad biuras pradėjo diskusijas dėl savo santykių su biudžeto valdymo ir įvykdymo patvirtinimo institucija, siekdamas išsiaiškinti tikslią praktinę politinės atsakomybės, priskiriamos Parlamento narių valdymo organams ir susijusios su įgaliojimų vykdymu bei sprendimų, turinčių didelių finansinių padarinių, priėmimu, reikšmę; ragina naujai išrinktą biurą kuo greičiau atnaujinti minėtąsias diskusijas, dalyvaujant suinteresuotiems komitetams; 32. džiaugiasi, kad generalinis sekretorius parengė trumpą ir lengvai suprantamą dokumentą, kuriame išaiškinamas 2004 ir 2005 m. biudžetas ir kurį galima rasti taip pat Parlamento tinklavietėje; Generalinių direktorių veiklos ataskaitos 33. atkreipia dėmesį į tai, kad 2006 m. balandžio 10 d. generalinis sekretorius perdavė Biudžeto kontrolės komitetui generalinių direktorių 2005 m. veiklos ataskaitas; atsižvelgdamas į tai ir būdamas įgaliotas leidimus duodantis pareigūnas, paskelbė, kad turi reikamą patikinimą, jog Parlamento biudžetas buvo įvykdytas atsižvelgiant į tinkamo finansų valdymo principus ir naudota kontrolės tvarka leido gauti būtinas garantijas, kad pagrindinės operacijos buvo teisėtos ir tvarkingos; 34. džiaugiasi, kad visi generaliniai direktoriai paskelbė besąlygišką patikinimo deklaraciją dėl savo departamento finansinių operacijų; 35. pripažįsta pažangą, kuri buvo padaryta derinant metinių veiklos ataskaitų pateikimą ir struktūrą; vis dėlto mano, kad reikėtų tolesnės pažangos siekiant pagerinti minėtų ataskaitų aiškumą ir palyginamumą; prašo savo tarnybų įtraukti vieno puslapio apimties darbinę santrauką, kurioje būtų nurodyta gauti asignavimai, prisiimti įsipareigojimai, atlikti mokėjimai ir kaip panaudotos neišleistos lėšos (t. y. perkėlimai į kitus metus, pervedimai, kaupiamieji perkėlimai ir kt.), taip pat svarbiausi praėjusių finansinių metų įvykiai; 36. pažymi, kad iš veiklos ataskaitų išvadų matyti tokios bendros problemos: - vidaus kontrolės sistemos praktiniam pritaikymui reikia daugiau laiko nei buvo numatyta iš pradžių, - biudžeto vykdymo laikantis naujojo finansinio reglamento įgyvendinimas, - politinių reikalavimų įgyvendinimas nedelsiant, - naujo personalo įdarbinimas ir integravimas; Viešieji pirkimai 37. primena, kad pagal finansinio reglamento įgyvendinimo taisyklių 54 ir 119 straipsnius [15] institucijos pateikia biudžeto valdymo institucijai sutartų procedūrų ir sutarčių, kurioms netaikomos viešųjų pirkimų direktyvos, ataskaitas; sąrašas rangovų, su kuriais buvo pasirašytos per 50000 EUR vertės sutartys, kurių vertė mažesnė nei minėtose direktyvose nurodyta riba, skelbiamas Oficialiajame leidinyje, o sutartys, kurių vertė nuo 13800 EUR iki 50000 EUR, skelbiamos institucijų tinklavietėse; be to, 2003 m. Parlamentas paragino savo generalinį sekretorių kasmet pateikti sudarytų sutarčių ataskaitą [16]; 38. pažymi, kad metinėse ataskaitose pateikiama tokia informacija apie sutartis, kurių vertė lygi 13800 EUR arba didesnė ir kurios pasirašytos 2005 m.: Sutarties rūšis | Sutarčių skaičius [2004 m. ()] | Skaičius proc. [2004 m. ()] | Suma eurais [2004 m. ()] | Lėšų dydis proc. [2004 m. ()] | Paslaugos | 199 (229) | 64 % (58 %) | 89551639 (180927304) | 44 % (75 %) | Prekės | 53 (99) | 17 % (25 %) | 29036604 (26500867) | 14 % (11 %) | Darbai | 48 (60) | 15 % (15 %) | 13763856 (18876271) | 7 % (8 %) | Pastatai | 12 (4) | 4 % (2 %) | 73149658 (15593025) | 35 % (6%) | Iš viso | 312 (392) | 100 % | 205501756 (241897467) | 100 % | Procedūros rūšis | Procedūrų skaičius [2004 m. ()] | Skaičius proc. [2004 m. ()] | Suma eurais [2004 m. ()] | Lėšų dydis proc. [2004 m. ()] | Vidut. suma [2004 m. ()] | Atviras konkursas | 64 (95) | 21% (24 %) | 94187176 (157909034) | 71 % (70 %) | 1471675 (1662200) | Ribotas konkursas | 112 (110) | 37% (28 %) | 26676276 (39897441) | 20 % (18 %) | 238181 (362704) | Derybos | 124 (183) | 42% (48 %) | 11488646 (28497967) | 9 % (12 %) | 92650 (155727) | Iš viso | 300 (388) | 100% | 132352098 (226304442) | 100 % | 441174 (585259) | 39. pažymi, kad iš 312 paskirtų sutarčių 147 sutarčių vertė siekė ne mažiau kaip 50000 EUR, o kitų 165 sutarčių vertė svyravo tarp 13800 EUR ir 50000 EUR; klausia administracijos, ar, jos manymu, pastarųjų sutarčių skyrimui taikomos procedūros pagal persvarstytą Finansinį reglamentą yra pakankamai efektyvios; 40. primena, kad vidaus auditorius pabaigė visos institucijos pirkimų proceso auditą; jo rekomendacijos išdėstytos pirmiau; 41. džiaugiasi, kad vertės požiūriu 91 proc. sutarčių buvo sudarytos atviro (71 proc.) ir riboto (20 proc.) konkurso būdu; 42. atsižvelgia į generalinio sekretoriaus atsakymą [17], kuriame išdėstomos priemonės, kurių imtasi Finansinio reglamento 95 straipsnyje numatytai sutarčių duomenų bazei sukurti; tuo pat metu pripažįsta, kad persvarstytame Finansiniame reglamente numatoma sukurti vieną centrinę visų institucijų duomenų bazę, valdomą Komisijos; Frakcijos (ataskaitų ir procedūrų peržiūra - 3701 biudžeto punktas): 43. primena, kad biuro taisyklių 2.7.3 straipsnyje, kuriame nurodoma, kaip naudojami į 3701 biudžeto punktą [18] įtraukti asignavimai, reikalaujama, kad, vadovaudamiesi bei pasinaudodami jiems Parlamento darbo tvarkos taisyklėmis suteiktomis galiomis, biuras ir Biudžeto kontrolės komitetas išnagrinėtų frakcijų patikrintas metines ataskaitas; 44. pakartoja, kad frakcijos yra pačios atsakingos už savo lėšų iš Parlamento biudžeto valdymą ir naudojimą ir kad į Parlamento vidaus audito tarnybos kompetenciją neįeina asignavimų pagal 3701 biudžeto punktą panaudojimo sąlygų kontrolė; 45. džiaugiasi, kad frakcijos paskelbė savo finansines taisykles ir 2005 m. ataskaitas Parlamento tinklavietėje; 46. nurodo šias į 2005 m. biudžeto 3701 punktą įtrauktas asignavimų sumas: (tūkstančiais EUR) | Visa biudžeto suma | 61973 | Nepriklausomi nariai | 1329 | Frakcijoms skiriama suma | 60644 | Frakcija | Iš Parlamento biudžeto skiriama suma | Frakcijos ištekliai ir perkeltos sumos | 2005 m. išlaidos | Panaudotų lėšų procentas | Perkeltų lėšų riba [19] | Perkelta į 2006 m. | PPE-DE | 17282 | 4510 | 15066 | 69 % | 8641 | 6727 | PSE | 13107 | 5447 | 11679 | 63 % | 6554 | 6554 | ALDE | 5783 | 2251 | 4354 | 54 % | 2892 | 2892 | Verts/ALE | 2712 | 777 | 2448 | 71 % | 1356 | 1040 | GUE/NGL | 2726 | 1223 | 2735 | 69 % | 1363 | 1214 | UEN | 1672 | 284 | 1525 | 78 % | 836 | 430 | IND/DEM | 2182 | 688 | 2044 | 71 % | 1091 | 826 | NI | 1110 | 219 | 986 | 74 % | 555 | 260 | IŠ VISO | 46575 | 15399 | 40837 | 66 % | 23287 | 19942 | 47. pažymi, kad frakcijų išorės auditoriai patvirtino, kad ataskaitos atitiko taikomas taisykles ir tarptautinius apskaitos standartus; 48. pažymi, kad 2006 m. liepos 3 d. biuras patvirtino frakcijų biudžeto įvykdymo ataskaitas ir atitinkamų auditorių ataskaitas; atsižvelgdamos į tai, į Parlamento biudžetą PSE frakcija grąžino 322107 EUR, o ALDE frakcija grąžino 788845 EUR nepanaudotų lėšų, kadangi šių sumų negalima perkelti į kitus finansinius metus; 49. pažymi, kad frakcijos vidutiniškai panaudojo tik 66 proc. iš joms skirtų lėšų (2004 m. - 74 proc.); Europos lygmens politinės partijos 50. pažymi, kad pateikiami tokie 2005 biudžetinių metų uždaromų sąskaitų duomenys: (EUR) | 2005 m. biudžeto įvykdymas pagal susitarimą | Partija [20] | nuosavi ištekliai | EP skirtų lėšų suma | viso pajamų | finansuotinų išlaidų dalis % (daugiausia 75 %) | PPE | 1053583,60 | 2398941,14 | 3452524,74 | 70,08 % | PSE | 848943,72 | 2489175,00 | 3338118,72 | 74,76 % | ELDR | 358234,17 | 819562,69 | 1177796,86 | 70,10 % | EFGP | 205699,82 | 568261,00 | 773960,82 | 73,64 % | AEN | 38184,98 | 114330,48 | 152515,46 | 74,96 % | PDE | 85932,25 | 253933,49 | 339865,74 | 74,86 % | GE | 121956,00 | 365868,00 | 487824,00 | 69,49 % | EFA | 84530,51 | 217906,00 | 302436,51 | 72,05 % | IŠ VISO | 2797065,05 | 7117977,80 | 10025042,85 | 72,18 % | 51. pabrėžia tai, kad partijų išorės auditoriai patvirtino, jog ataskaitos atitiko 2003 m. lapkričio 4 d. Europos Parlamento ir Tarybos reglamento (EB) Nr. 2004/2003 dėl reglamentų, reglamentuojančių Europos lygmens politines partijas, ir šių partijų finansavimo taisyklių [21] 6, 7, 8 ir 10 straipsnių nuostatas ir kad ataskaitos teisingai ir patikimai atspindėjo politinių partijų finansinę padėtį baigiant vykdyti 2005 finansinių metų biudžetą; 52. vis dėlto atkreipia dėmesį į tai, kad: - Europos kairiųjų partija (GE) viršijo savo laikinąjį biudžetą ir prarado 42000 EUR sumą, kurios nepadengia turimos lėšos; taigi partija turi žymiai pagerinti savo vidinės kontrolės sistemas ir nedelsdama perskaičiuoti partijos lėšas, siekdama įvykdyti 2005 m. įsipareigojimus ir užsitikrinti pakankamą rezervą ateičiai, - Sąjunga už tautų Europą (AEN) ir Europos demokratų partija (PDE) neįvykdė savo laikinųjų biudžetų, taigi buvo sumažintos jų subsidijos ir joms teko grąžinti išmokėtas per dideles lėšas (AEN - 110669,52 EUR, o PDE - 113690,51 EUR); 53. pabrėžia tai, kad Europos lygmens politinės partijos pasiekė aukštą joms skiriamų asignavimų panaudojimo lygį; 54. dar kartą pabrėžia savo pasiūlymų toliau tobulinant Reglamentą (EB) Nr. 2004/2003 svarbą, kaip išdėstyta jo 2006 m. kovo 23 d. rezoliucijoje [22]; 55. džiaugiasi, kad finansuojant Europos lygmens politines partijas pagal 2006 m. vasario 1 d. biuro sprendimą pavyko pasiekti šios pažangos: - pagal einamųjų metų subsidijas (n) finansuotinas išlaidas galima apmokėti n+1 metais, - biuras priėmė orientacinį 2007-2009 m. daugiametį biudžetą; 56. tebėra įsitikinęs, kad Europos lygmens politinėms partijoms turi būti leidžiama sukurti rezervus, skirtus jų statutiniams įsipareigojimams savo darbuotojams ir sutarčių šalims, jei partija kartais iširtų, vykdyti; ragina Komisiją ilgiau nedelsiant įvykdyti savo įsipareigojimą, prisiimtą vykstant sutaikinimo procedūrai 2006 m. lapkričio 21 d., ir pateikti pasiūlymą iš dalies pakeisti Reglamentą (EB) Nr. 2004/2003 dėl reglamentų, reglamentuojančių politines Europos partijas, ir šių partijų finansavimo taisyklių, numatant atitinkamas nuostatas dėl to, kad nuosaviems ištekliams, ypač įnašams ir narystės mokesčiams, surinktiems Europos lygmens politinei partijai atliekant metines operacijas ir viršijantiems 25 proc. leistinų kaštų, kuriuos gavėjas turi padengti pagal Reglamento (EB) Nr. 2004/2003 10 straipsnio 2 dalį, būtų netaikoma Finansinio reglamento 109 straipsnyje numatyta nepelno taisyklė; Parlamento pastatų politika 57. pripažįsta, kad Parlamentas yra tvirtai apsisprendęs tapti naudojamų patalpų savininku; tuo tikslu 1992-2005 m. jis investavo 1400 mln. EUR į nekilnojamą turtą ir pagal savo paskaičiavimus sutaupė maždaug 700 mln. EUR, kuriuos būtų išleidęs nuomai ir mokesčiams iki 2006 m. pabaigos; 58. siekdamas, kad Parlamentas turėtų geresnį supratimą apie savo sąnaudų struktūrą ir galėtų nustatyti sritis, kuriose galima sutaupyti, prašo generalinio sekretoriaus atitinkamam Parlamento komitetui pateikti duomenis apie trijų Parlamento darbo vietų, bendrai ir kiekvienos atskirai, išlaikymo sąnaudas, kadangi paskutinį kartą informacija buvo pateikta 2000 m., kai ES sudarė tik 15 valstybių narių; Strasbūras 59. dar kartą pabrėžia, kad Biudžeto kontrolės komitetas nuodugniai išnagrinėjo įvykius, susijusius su Winston Churchill (WIC), Salvador de Madariaga (SDM) ir IPE III pastatų pirkimu, rengiantis 2004 m. Parlamento biudžeto įvykdymo patvirtinimui; 60. pabrėžia, kad tada šie trys pastatai atiteko Parlamento nuosavybėn, biurui priėmus vieningą sprendimą 2006 m. spalio 23 d.; pardavimo akto finansinėse ir teisinėse nuostatose buvo numatyta: - 143125000 EUR pardavimo kaina mokama grynais sutarties pasirašymo metu, o už kiekvieną iš dviejų sklypų mokama simbolinė 1 EUR kaina, - šių pastatų nuosavybės teisė perduodama Parlamentui akto pasirašymo dieną, - pastatų remonto darbų programa, dėl kurios iš pradžių buvo susitarta su SCI-Erasme, bus tęsiama ir įgyvendinama Strasbūro miesto atsakomybe, - Strasbūro miestas susitaria dėl reikiamų darbų finansavimo ir vykdymo, kad IPE III pastatui būtų suteikta "pirmosios kategorijos viešosios paskirties pastato" kategorija ne vėliau kaip iki 2007 m. gruodžio 31 d.; 61. pažymi, kad ta proga biuras, vadovaudamasis Teisės tarnybos 2006 m. birželio 26 d. nuomone, suteikė leidimą mokėti nuomą už šiuos tris pastatus už 2006 m. iki pagrindų susitarimo pasirašymo ( 2006 m. rugsėjo 28 d.): 7352644,14 EUR už WIC ir SDM pastatus ir 4023329,90 EUR už IPE III pastatą; 62. taip pat pažymi, kad pardavimo akte buvo numatyta, jog Parlamentui perleidus visą pastatų kompleksą trečiajai šaliai, kuri nėra Europos Sąjungos institucija ar organas, sklypo (-ų) nuosavybė būtų grąžinta Strasbūro miestui už simbolinę 1 EUR kainą; pastatų kaina būtų nustatoma abipusiu Parlamento ir Strasbūro miesto susitarimu, o jei tai nepavyktų, kainą nustatytų turto vertintojai; Liuksemburgas 63. atkreipia dėmesį į Liuksemburgo valdžios institucijų ir Europos Parlamento pagrindų susitarimo dalis, susijusias su Konrado Adenauerio pastato (KAD I ir II) ribų išplėtimu; pagrindų susitarimas apima žemę, Europos Parlamento teisę išnuomoti pastatus ar jų dalis bei nustatyti bet kuriam pastatų pirkėjui suteikiamos užstatymo teisės sąlygas; 64. taip pat atkreipia dėmesį, kad sąnaudos, susijusios su projekto dėl tolesnių tyrimų įgyvendinimo valdymu, projekto dėl KAD atnaujinimo darbų valdymu ir darbo sutartimis, buvo įvertintos 345170900 EUR (skaičiuojant 2005 m. gegužės mėn. kainomis); 65. pabrėžia, kad sieks gauti pažymą dėl KAD ribų išplėtimo, laikydamasis aplinkosaugos valdymo ir audito sistemos (angl. EMAS) reikalavimų; Briuselis 66. primena, kad 2004 m. spalio 10 d. jis pasirašė ilgalaikės nuomos sutartį su įmone, kuriai suteikiama užstatymo pastatais D4 ir D5 teisė su galimybe juos įsigyti; bendras biudžetas yra 325,2 mln. EUR; sumokėta 192,6 mln. EUR išankstinių mokėjimų; 67. pažymi, kad 2005 liepos mėn. biuras pritarė socialinės kultūrinės erdvės ir Europos lankytojų centro įsteigimui D4 pastate; 68. pabrėžia, kad Belgijos vyriausybė, paskutinį kartą 2004 m. rugsėjo 28 d. ministro pirmininko Guy Verhofstadto laiške, užtikrino, kad Europos Parlamentui bus kompensuojamos dėl sklypo ir sklypo pritaikymo atsirandančios išlaidos ir kad tai yra standartinė procedūra, kuri taikoma ir kitoms Europos Sąjungos institucijoms; 69. vis dėlto apgailestauja, kad Belgijos valdžios institucijos iki šiol nevykdo susitarimo dėl su žeme susijusių išlaidų, kurios vertinamos 43 mln. EUR, ir kad jos ginčija bendrą Europos Parlamentui kompensuojamų sklypo, skirto pastatams D4 ir D5, užstatymo išlaidų dydį, kuris Parlamento tarnybų paskaičiavimais yra 30,8 mln. EUR; 70. mano, kad Belgijos valdžios institucijų siūloma 15 mln. EURsuma yra nepriimtina; mano, kad iš esmės Europos Parlamentas negali finansuoti geležinkelio stoties, kuri yra viešosios geležinkelio magistralės dalis, stogo dengimo darbų; 71. išreiškia savo paramą Pirmininkui ir biurui, siekiantiems išspręsti tarp Belgijos valdžios institucijų ir Europos Parlamento kilusius nesutarimus ir užtikrinti Parlamento finansinių ir institucinio pobūdžio interesų apsaugą; 72. taigi, ragina Belgijos valdžios institucijas vykdyti minėtąjį susitarimą; 73. mano, kad naujų Parlamento pastatų statyba ir tolesnės investicijos, skirtos statybos darbams, vykdomiems greta šių pastatų, padarė įtaką artimiausiai aplinkai kaimynystėje, turint mintyje gyvenamųjų namų, eismo, darbo ir gyvenimo sąlygų aspektus, ir, atsižvelgdamas į tai, ragina generalinį sekretorių užtikrinti, kad būtų nuolat konsultuojamasi su atitinkamos vietovės gyventojų atstovais, ir pranešti apie gautus rezultatus, siekiant laikotarpiu iki kito biudžeto įvykdymo patvirtinimo apriboti galimą neigiamą Parlamento būstinės poveikį, derinant veiksmus su vietos valdžios institucijomis; Savanoriška pensijų programa 74. primena, kad Audito Rūmai nekartą nurodė savo metinėse ataskaitose, paskutinį kartą 2005 m. (10.2 lentelėje), kad Europos Parlamento papildomai pensijų programai turi būti sukurtas pakankamas teisinis pagrindas; taip pat primena, kad, Audito Rūmų nuomone, būtina nustatyti aiškias taisykles, taikytinas kapitalo nepakankamumo atvejui; vis dėlto pastebi, kad Parlamento teisės tarnybos laikosi požiūrio, kad pakankamo teisinio pagrindo papildomai pensijų programai jau esama pagal EB sutarties 199 straipsnyje (buvusiame EEB sutarties 142 straipsnyje) numatytą Europos Parlamento reguliacinę autonomiją, pagal kurią Europos Parlamentui suteikiama teisė imtis visų priemonių, būtinų jo vidaus darbo organizavimui, ir kad įsigaliojus EP narių statutui jo 27 straipsnis sudarys teisinį Pensijų fondo pagrindą; 75. pažymi, kad 2005 m. lapkričio mėn. Savanoriškas pensijų fondas turėjo 475 narius, kurie kas mėnesį mokėjo 948 EUR dydžio mėnesines įmokas (1/3 įnašo) (tiesiogiai išskaičiuojamas iš išmokų, skirtų bendrosioms išlaidoms kompensuoti); tuo pat metu Parlamentas kas mėnesį mokėjo 1896 EUR (2/3 įnašo) už kiekvieną narį; 76. ragina Savanoriško pensijų fondo narius iki 2007 m. lapkričio mėn. įrodyti, kad jų įmokos, išskaičiuojamos iš išmokų, skirtų bendrosioms išlaidoms kompensuoti, buvo sumokėtos iš asmeninio pajamų šaltinio; esant kitaip, gali kilti įtarimų, jog fondo nariai slepia papildomas pajamas; 77. ragina Savanoriško pensijų fondo administraciją nuo 2008 m. sausio mėn. nutraukti tų narių mokėjimus, kurie neįrodė, kad jų asmeninės įmokos į Savanorišką pensijų fondą buvo kompensuotos iš asmeninio pajamų šaltinio; 78. primena biurui ir jo administracijai, kad iki 2007 m. kovo 30 d. jie turėjo pasiūlyti priemones, kuriomis būtų užtikrinama, kad fondo narių įmokos į pensijų programą būtų sumokamos tiesioginiais pavedimais iš asmeninių pajamų [23]; 79. pažymi, kad Savanoriškam pensijų fondui pavyko sumažinti prieš penkis metus susidariusį statistinį deficitą nuo 43756745 mln. EUR 2004 m. iki 28875471 mln. EUR 2005 m., taip pagerinant fondo statistinę finansavimo poziciją nuo 76,8 proc. 2004 m. iki 86,1 proc. 2005 m.; pabrėžia, kad pastaraisiais metais akcijų rinka buvo labai pažeidžiama ir kad nėra tikrumo dėl fondo statistinio deficito raidos; 80. ragina fondo investicijų administratorių skatinti nedidelės rizikos investicijas ir atsižvelgti į etinius investavimo standartus, kurie išreikšti Parlamento rezoliucijose; 81. pažymi, kad Parlamento narys nuo 60 metų amžiaus, mokėjęs įmokas tik penkerius etus, nuo 2006 m. sausio mėn. gali gauti 1304 EUR dydžio mėnesinę pensiją; 82. pritaria biurui, kuris, remdamasis nepriklausomais statistiniais tyrimais, įkūrė darbo grupę, prižiūrinčią Savanoriško pensijų fondo finansinę padėtį; prašo, kad darbo grupė reguliariai informuotų Europos Parlamento biudžeto kontrolės komitetą apie rezultatus; 83. mano, kad Parlamento ir pensijų fondo santykiai turi būti grindžiami sutartimis nuo tada, kai tik biuro sukurta darbo grupė pabaigs savo užduotį; 84. mano, kad įsigaliojus Europos Parlamento narių statutui savanoriškas pensijų fondas turi apsiriboti įgyvendindamas iki 2009 m. birželio mėn. jam suteiktas teises, t. y., kad nei Europos Parlamento nariai, nei fondo nariai, negalėtų toliau mokėti į fondą; ragina biurą imtis visų reikalingų priemonių; Europos Parlamento narių padėjėjai Europos Parlamente 85. džiaugiasi biuro 2006 m. rugsėjo 25 d. sprendimu, kuriuo priimtas Parlamento narių padėjėjų Europos Parlamente kodeksas; mano, kad kiekvienam Parlamento nariui turi būti išduodama asmeninė kodekso kopija jo gimtąja kalba; 86. pažymi, remdamasis generalinio sekretoriaus 2007 m. sausio 24 d. pateiktais duomenimis, kad šiuo metu dirba 1416 akredituotų padėjėjų, iš kurių 433 teikia paslaugas (fiziniai asmenys), apie 583 pasirašę darbo sutartis tiesiogiai su Parlamento nariais, o kiti 400 įdarbinti per paslaugų teikėjus; iš minėtųjų padėjėjų apie 138 sudarę darbo sutartis pagal Belgijos įstatymus (14 proc. akredituotų padėjėjų, turinčių darbo sutartis); 2005 m. buvo sudaryta 4060 sutarčių su narių padėjėjais (įskaitant 1673 darbuotojus ir 2387 paslaugų teikėjus, iš kurių 1687 - fiziniai asmenys ir 700 - juridiniai asmenys) ir 492 stažuotojams buvo mokama iš narių padėjėjams skirtų išmokų; 87. taigi pažymi Parlamento narių padėjėjų išmokų audito ataskaitos, kuri bus pateikta vėliau šiais metais, svarbą; todėl prašo Biudžeto kontrolės komiteto atliekant 2006 finansinių metų biudžeto įvykdymo patvirtinimą atsižvelgti į minėtąją audito ataskaitą ir į savo ankstesnius komentarus dėl nariams skirtų išmokų [24]; 88. atkreipia dėmesį į tai, kad rengiant padėjėjų nuostatus, reikia tartis su Komisija ir Taryba bei pažymi, kad biuras taip pat pageidauja konsultuotis su Teisės reikalų komitetu; todėl ragina naujai išrinktą biurą paskubinti šio klausimo sprendimą siekiant, kad būtų tinkamai reglamentuojamas padėjėjų įdarbinimas, darbo sąlygos, taip pat socialinė apsauga ir mokesčių klausimai; 89. mano, kad atsižvelgiant į tebevykstančią diskusiją šia tema reikėtų pratęsti Parlamento darbo grupės narių padėjėjų klausimams spręsti įgaliojimus; Kioto Plius planas Europos Parlamentui 90. Primena keletą pagrindinių skaičių, pagal kuriuos galima spręsti apie didelį Europos Parlamento poveikį aplinkai (2004 m. duomenys): - sunaudota elektros už 6,2 milijono EUR, - šildymas ir dujos 235364 GJ/per metus, - išmetamo CO2 kiekis 11245 t/per metus, - popierius (spausdinimas) 70523 dėžių, kuriose 2500 A4 formato lapų (846,3 t), - vanduo 167830 m3 = 258836 EUR, - paprastos atliekos 2098 t = 347387 EUR, - mašinų stovėjimo aikštelės 5156 vietos; 91. prašo generalinio sekretoriaus atitinkamam Parlamento komitetui pateikti trijų Parlamento darbo vietų (visų ir kiekvienos atskirai) bei su jomis susijusių kelionių reikmių poveikio aplinkai analizę; 92. pritaria biuro 2004 m. balandžio 19 d. sprendimui įsteigti Europos Parlamento aplinkos valdymo sistemą, vadovaujantis Aplinkos apsaugos vadybos ir audito sistemos reglamentu (EMAS reglamentas), nes tai puiki priemonė, skirta valdyti Parlamento poveikį aplinkai; 93. taip pat pritaria kitoms poveikiui aplinkai mažinti skirtoms iniciatyvoms, pvz., spaustuvės reorganizavimui, naujų ir lengvesnių dokumentams gabenti skirtų konteinerių naudojimui, galimybei važinėti dviračiais Briuselyje ir Liuksemburge, vaizdo konferencijų rengimui ir rašalo kasečių perdirbimui; 94. džiaugiasi EMAS registravimu, kaip labai teigiamu žingsniu; vis dėlto apgailestauja, kad EMAS veiksmų plane nustatyti labai kuklūs tikslai (t. y. 5 proc. sumažinti šildymą ir oro kondicionavimą), siūlomi ilgi įvykdymo terminai (pvz., sumažinti apšvietimui naudojamą energiją iki 2011 m.) ir įsteigiamos įvairios darbo grupės, užsiimančios tos pačios veiklos tobulinimu; 95. pažymi, kad diskusijose klimato kaitos tema tarptautiniu lygmeniu Europos Sąjunga atlieka vieną iš svarbiausių vaidmenų; todėl mano, kad Parlamentas turėtų ne tik aktyviai prisidėti vykdant ES įsipareigojimus pagal Kioto protokolą, bet taip pat pasiekti savo paties rezoliucijose keliamus tikslus dėl klimato kaitos, visų pirma kalbant apie CO2 išmetamo kiekio sumažinimą 30 proc. iki 2020 m.; 96. ragina administraciją parengti Kioto Plius planą, kuriame būtų numatyti platesnio užmojo veiksmai nei EMAS plane, siekiant įrodyti visuomenei, kad Parlamentas stengiasi įgyvendinti tuos uždavinius, kurių įgyvendinimo reikalauja iš kitų; 97. mano, kad Kioto Plius plane turėtų būti numatyti šie veiksmai: - užtikrinti, kad plečiant KAD pastatą Liuksemburge būtų parodytas puikus pavyzdys pasitelkiant pažangiausią aplinkos apsaugos patirtį (t. y. įdiegiant lietaus vandens perdirbimo, laikymo ir pakartotinio panaudojimo sistemą, naudojant ekologines technologijas, skirtas energijos eikvojimui mažinti, taip pat naudojant naujausias technologijas, pvz., pažangiausias termoizoliacijos ar oro vėdinimo sistemas, kurios palengvintų šilumos atgavimą arba užtikrintų nemokamą vėsinimą, taip pat įtaisant saulės plokštes, skirtas vandeniui šildyti, ir pasitelkiant galimybę pritaikyti bendrą šilumos ir elektros gamybos bloką), - parengti bendrą energijos veiksmingumo planą remiantis ne tik sunaudotos energijos ataskaita, bet ir tyrimu dėl pagrindinių energijos praradimo priežasčių; energijos nuostoliai galėtų būti pavaizduojami pastatų termografiniuose paveikslėliuose, - apsvarstyti galimybę pakeisti elektros energijos tiekėją arba iš naujo persvarstyti sutarties sąlygas su esamu (-ais) tiekėju (-ais) siekiant pirkti energiją iš bendrovių, kurių poveikis aplinkai yra mažiausiai neigiamas, - toliau mažinti sunaudojamo popieriaus kiekį (2004 m. buvo sunaudota 846 tonos popieriaus), - siekti žymiai sumažinti sunaudojamo vandens kiekį (atrodo, kad šis tikslas neįtrauktas į naujausią EMAS veiksmų planą), - iki 2012 m. sumažinti tarnybinių mašinų išmetamo CO2 kiekį iki 130 gr/km, - apsvarstyti galimybę naudoti, kai galima, hibridinius automobilius tarnybiniais tikslais, - parengti Parlamente informacinę kampaniją, kurios metu, remiantis apklausų apie pareigūnų ir kitų darbuotojų transporto poreikius ir teikiamą pirmenybę duomenimis, būtų pateiktas Parlamento judumo planas, kuriame būtų pabrėžiami aplinką tausojančių transporto rūšių arba jų alternatyvų privalumai ir skatinama jomis naudotis (pvz., dviračiai, ėjimas, viešasis transportas, dalijimasis transporto priemonėmis, kolegų vežimas į darbą ir kt.), - užmegzti ryšius su vietos ir regiono viešojo transporto įmonėmis siekiant sukurti veiksmingesnį viešojo transporto tinklą ir pritraukti daugiau klientų iš Parlamento ir kitų institucijų, - paprašyti biuro įsteigti nuolatinį ir visiems prieinamą informacijos apie judumo valdymą centrą, kuriame besidomintys asmenys galėtų gauti reikalingos informacijos ir jiems būtų patarta apie tvarųjį judumą, - skatinti naudotis informacinėmis technologijomis ir vaizdo konferencijomis siekiant sumažinti kelionių skaičių, - siekti sutrumpinti Parlamento valgykloms ir restoranams tiekiamo maisto vežimo kelią; Lygios galimybės Europos Parlamente 98. mano, kad lygių galimybių užtikrinimas turi būti neatskiriama Parlamento personalo politikos dalis; todėl pritaria išsamiam pranešimui, kurį pateikė už lyčių lygybę atsakingas Pirmininko pavaduotojas ir kurį biuras patvirtino 2006 m. lapkričio 29 d.; tikisi, kad pranešimo išvados bus visiškai įgyvendintos; 99. pažymi, kad skelbiant konkursus ir sudarant sutartis su Parlamentui paslaugas teikiančiomis įmonėmis turėtų būti laikomasi Parlamento lygių galimybių politikos; 100. pritaria biuro nustatytiems uždaviniams dėl moterų paskyrimo į vadovų pareigybes; su džiaugsmu pažymi, kad tikslai, susiję su vyresniosios grandies vadovų pareigybėmis, beveik pasiekti; 101. atkreipia dėmesį į tai, kad nuolat trūksta pusiausvyros viduriniosios grandies vadovybės lygmenyje; džiaugiasi Personalo generalinio direktorato atliktu tyrimu ir priemonėmis, kurių jis ėmėsi; tačiau ragina atlikti bandomosios mokymo programos, skirtos moterims, kurios gali būti paskirtos skyrių vadovėmis, vertinimą; 102. pabrėžia, kad geresnė profesinės karjeros ir asmeninio gyvenimo pusiausvyra turi įtakos lygių galimybių skatinimui; todėl ragina imtis konkrečių priemonių, kad šalia dabartinių pareigūnų nuostatuose esančių galimybių būtų įdiegta lankstesnė personalo darbo tvarka; 103. atkreipia dėmesį į Personalo generalinio direktorato pastangas pagerinti administracinę ir lėšų skyrimo tvarką siekiant laikinai pakeisti į motinystės (tėvystės) atostogas išėjusius kolegas ar ne visu etatu dirbančius asmenis; prašo biurą ir Biudžeto komitetą skirti tiek lėšų, kad būtų užtikrinamas sistemingas šių darbuotojų pavadavimas; 104. džiaugiasi pastangomis pagerinti Parlamento prieigą neįgaliesiems asmenims - nariams, padėjėjams, Parlamento darbuotojams ar piliečiams; pritaria biuro patvirtintai bandomajai programai, skirtai neįgalių asmenų stažuotėms, ir primena, kad vienas iš ilgalaikių tikslų yra įtraukti negalios aspektą į visus žmogiškųjų išteklių valdymo procesus; 105. ragina generalinį sekretorių vykdant Parlamento personalo politiką atsižvelgti į 2003 m. kovo 13 d. rezoliuciją dėl lyčių aspekto [25]; rekomenduoja į 2008 m. biudžetą įtraukti atskiras lėšų, skirtų lyčių klausimams spręsti, eilutes; Parlamentas ir Europos kovos su sukčiavimu tarnyba (OLAF) 106. džiaugiasi tuo, kad Parlamento ir Europos kovos su sukčiavimu tarnybos bendradarbiavimas yra pakankamas; tačiau susirūpinęs tuo, kad reikia daug laiko kai kuriems tyrimams baigti; 107. prašo Biudžeto kontrolės komiteto iki 2007 m. liepos mėn. pabaigos pakviesti OLAF direktorių aptarti kai kuriuos abiems šalims svarbius klausimus; 108. žino, kad Parlamentas ir Taryba artimiausiu metu ketina aptarti 1999 m. gegužės 25 d. Europos Parlamento ir Tarybos reglamento (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų [26] peržiūrą; "Siekti geresnių rezultatų". Parlamento administracijos reforma 109. pažymi, kad siekiant didesnio profesionalumo, aukštesnės darbo kokybės ir sąveikos Parlamento sekretoriato reorganizacija beveik atlikta; atkreipia dėmesį į tai, kad buvo įvykdyti šie pakeitimai: - atsižvelgiant į didėjančią naujų teisės aktų naštą ir į veiklos specializacijos lygį ankstesnis Komitetų ir delegacijų generalinis direktoratas padalytas į du generalinius direktoratus - Vidaus politikos GD ir Išorės politikos GD, - pagerinti Europos Parlamento ir valstybių narių parlamentų ryšiai, - išformuotas Tyrimų generalinis direktoratas ir jo vietoje įkurti politikos sričių skyriai, kurie glaudžiai bendradarbiauja su Parlamento komitetais, - Parlamento komitetams skirta lėšų išorės tyrimams atlikti ir nepriklausomiems ekspertams į pagalbą pasitelkti, - išplėstos bibliotekos paslaugų galimybės, - suburtos horizontalaus pobūdžio projektų grupės prioritetiniams klausimams spręsti, ir - pagerinta Parlamento tekstų kokybė; 110. džiaugiasi pažanga, pasiekta įgyvendinant šią reformą; 111. kartu pabrėžia, kad kalbant apie išorės tyrimus reikėtų aiškiai nustatyti jų reikalavimus, skirti pakankamai lėšų ir užtikrinti, kad kokybiškiems tyrimams atlikti tyrimų institutams būtų nustatomi pagrįsti terminai; Tolesni veiksmai priėmus praėjusių metų rezoliuciją dėl biudžeto įvykdymo patvirtinimo 112. atkreipia dėmesį į tai, kad biuras 2005 m. lapkričio 30 d. paskyrė du pirmininko pavaduotojus ir du kvestorius, siekdamas parengti naujas Parlamento narių išlaidų kompensavimo ir išmokų mokėjimo taisykles pagal 2009 m. liepos mėn. įsigaliosiantį Parlamento narių statutą; prašo Biudžeto kontrolės komitetui suteikti 2006 m. gruodžio 13 d. priimto tarpinio pranešimo kopiją ir kitus informacinius dokumentus, kuriuos parengs darbo grupė; pabrėžia, kad Parlamento narių išmokų auditas labai pravers darbo grupės darbui; 113. pažymi, kad biuras šiuo metu neketina keisti Parlamento narių kelionių išlaidų apmokėjimo taisyklių, kad Parlamento nariams, kurie to pageidauja, būtų apmokamos tik faktinės kelionės išlaidos; 2005 m. 27 Parlamento nariai grąžino Parlamentui dalį savo kelionės išmokos (EUR 148963,57); 114. pažymi, kad pareigūnai, kuriems perduoti įgaliojimai, sistemingai tikrino Parlamento ilgalaikes sutartis ir nenustatė kenkimo Parlamento finansiniams interesams atvejų; džiaugiasi, kad ateityje šis darbas bus atliekamas kasmet ir jo rezultatai bus įtraukti į metų veiklos ataskaitas; 115. pabrėžia, kad atsižvelgiant į 2004 m. plėtrą buvo įsteigta 984 pareigūnų darbo vietos: 489 darbo vietos 2003 m., 355 - 2004 m., o 2005 m. - 150 darbo vietų; iki 2006 m. lapkričio pabaigos įdarbinti 518 pareigūnų ir 335 laikinieji darbuotojai; be to, 2006 m. pagal sutartis įdarbinti 65 darbuotojai iš Bulgarijos ir 79 - iš Rumunijos; 116. atkreipia dėmesį į teisines ir organizacines problemas, susijusias su tuo, kad pradėta naudoti elektroninių parašų sistema; reikėtų teisinio išaiškinimo, kaip suderinti šį projektą su darbo tvarkos taisyklių, pagal kuriuos plenarinio posėdžio metu pateikiami pakeitimai, nuostatomis; atsižvelgiant į organizacinius aspektus, reikėtų iš naujo apibrėžti, kokia tvarka turėtų būti pateikiami pakeitimai ir parlamentiniai klausimai; 117. klausia, kaip generalinis sekretorius ketina įgyvendinti tarpinstitucinį susitarimą dėl geresnės teisėkūros; 118. primena, kad Drausmės komisija baigė atsakomybės, susijusios su neatitikimu, sudarančiu 4136125 Belgijos frankų, tarp grynųjų pinigų kasoje ir atitinkamos sumos dokumentuose 1982 m., priskyrimo darbą; prašo generalinio sekretoriaus pranešti Biudžeto kontrolės komitetui apie drausminių veiksmų rezultatus ir apie tai, ar minėtoji suma, įskaitant palūkanas, grąžinta. [1] OL L 60, 2005 3 8. [2] OL C 264, 2006 10 31, p. 1. [3] DV/614096EN.doc. [4] OL C 263, 2006 10 31, p. 1. [5] OL C 263, 2006 10 31, p. 10. [6] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1). [7] PE 349.540./Bur/ann/def. [8] OL L 177, 2007 7 6, p. 3. [9] OL L 262, 2005 10 7, p. 1. [10] PE 377.686/BUR. [11] Žr. aukščiau minėtos 2006 m. rugsėjo 26 d. rezoliucijos 7 punktą. [12] OL L 196, 2005 7 27, p. 28. [13] OL L 330, 2004 11 4, p. 160. [14] OL L 148, 2003 6 16, p. 62. [15] 2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, 2002 12 31, p. 1). [16] Parlamento 2001 m. biudžeto įvykdymo patvirtinimo rezoliucijos 90 punktas (OL L 148, 2003 6 16, p. 62). [17] 2007 m. sausio 11 d. laiškas Biudžeto kontrolės komiteto pirmininkui (300319). [18] 2003 m. birželio 30 d. biuro sprendimas. [] Pagal 3701 biudžeto punkto vykdymo nuostatas. [] PPE: Europos liaudies partija; PSE: Europos socialistų partija; ELDR: Europos liberalų, demokratų ir reformos partija; EFPG: Europos žaliųjų partijų federacija; AEN: Sąjunga už tautų Europą; PDE: Europos demokratų partija; GE: Europos kairiųjų partija; EFA: Europos laisvasis aljansas. [21] OL L 297, 2003 11 15, p. 1. [22] OL C 292 E, 2006 12 1, p. 127. [23] Žr. aukščiau minėtos 2006 m. rugsėjo 26 d. rezoliucijos 88 punktą. [24] Žr. aukščiau minėtos 2006 m. rugsėjo 26 d. rezoliucijos 73-79 punktus. [25] OL C 61 E, 2004 3 10, p. 384. [26] OL L 136, 1999 5 31, p. 1. --------------------------------------------------